SET ปิดเช้าลบ 11 จุด เซ่น “เงินเฟ้อสหรัฐ” พุ่ง หวั่นเฟดขึ้นดอกเบี้ย 1%
SET ปิดเช้าลบ 11 จุด ตามตปท. กังวลเงินเฟ้อสหรัฐสูงเกินคาด หนุนเฟดขึ้นดอกเบี้ยที่ระดับ 1% แนวโน้มช่วงบ่ายให้กรอบแนวรับ 1,640-1,645 จุด และแนวต้าน 1,655-1,660 จุด
SET ปิดเช้าลบ 11 จุด ตามตปท. กังวลเงินเฟ้อสหรัฐสูงเกินคาด หนุนเฟดขึ้นดอกเบี้ยที่ระดับ 1% แนวโน้มช่วงบ่ายให้กรอบแนวรับ 1,640-1,645 จุด และแนวต้าน 1,655-1,660 จุด
14 ก.ย. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ดัชนีตลาดหุ้นไทยช่วงเช้าปรับลงตามตลาดหุ้นเอเชีย เนื่องจากนักลงทุนกังวลตัวเลขเงินเฟ้อสหรัฐที่ออกมาสูงกว่าคาดอาจกดดันให้ธนาคารกลางสหรัฐ (เฟด) ต้องเร่งขึ้นอัตราดอกเบี้ยแรงถึง 1% จากเดิมคาดว่าจะปรับขึ้นในระดับ 0.75% ปัจจัยดังกล่าวถือว่าเซอร์ไพร์ตลาดพอสมควร
อย่างไรก็ตาม ตลาดหุ้นไทยถือว่ายังแข็งแกร่งกว่าภูมิภาคเห็นได้จากช่วงเช้าปรับตัวลงไปเกือบ 20 จุด แต่ก็มีแรงซื้อดันให้ดีดกลับขึ้นมาได้บ้าง ประกอบกับยังมีปัจจัยบวกในไตรมาส 4/65 จากจำนวนนักท่องเที่ยวดูดีขึ้น และเศรษฐกิจไทยฟื้นตัวได้ดีขึ้น จึงมองเป็นโอกาสทยอยสะสมหุ้นที่ได้ประโยชน์จากการฟื้นตัวของเศรษฐกิจ เช่น หุ้น Defensive เป็นต้น
สำหรับแนวโน้มตลาดหุ้นไทยในช่วงบ่าย นายณรงค์เดช คาดว่า ตลาดฯ น่าจะยังเคลื่อนไหวอยู่ในแดนลบ จากยังไม่มีปัจจัยใหม่เข้ามาสนับสนุน ให้กรอบแนวรับไว้ที่ 1,640-1,645 จุด และแนวต้าน 1,655-1,660 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TLI มูลค่าการซื้อขาย 2,873.42 ล้านบาท ปิดที่ 16.20 บาท เพิ่มขึ้น 0.30 บาท
SCC มูลค่าการซื้อขาย 2,102.26 ล้านบาท ปิดที่ 348.00 บาท ลดลง 6.00 บาท
CH มูลค่าการซื้อขาย 1,526.21 ล้านบาท ปิดที่ 5.30 บาท เพิ่มขึ้น 0.42 บาท
DELTA มูลค่าการซื้อขาย 1,502.25 ล้านบาท ปิดที่ 582.00 บาท ลดลง 30.00 บาท
SCB มูลค่าการซื้อขาย 1,027.66 ล้านบาท ปิดที่ 110.00 บาท ลดลง 1.00 บาท